காலத்தேர் என்பது தத்துவ நாடகம். .ஆகமன், காமக்களிமகன் கோமஸ் அல்லது கற்பின் வெற்றி, பொன்னி, முத்ரா ராக்ஷஸம் ஆகியன் மொழிபெயர்ப்பு நாடகங்களாக உள்ளன. .இன்பவல்லி, காமஞ்சரி, காலக்கனி ஆகியன தழுவல் நாடகங்களாக இவ்வாய்வுக் கட்டுரையில் இடம்பெற்றிருக்கின்றன. மேற்கூறிய நாடகங்களின் கதைக்கருக்கள் விரிவாக ஆராயப்பட்டிருக்கின்றன..நன்னனை நல்லவனாக்கிக் காட்டுதல், அனிச்சம், அருளாழி இருவரின் உளம் மறைகாதலை உணர்த்துதல் 'அனிச்ச அடி'யின் கதைக்கருக்கள் ஆகும். தமிழ்ப்பண்பாடடையும், மரபையும் கூறுதல் 'ஆதிமந்தி'யின் கதைக்கருவாகும். இவ்வாறு ஆய்வுக்கு உட்பட்ட அனைத்து நாடகங்களின் கதைக்கருக்களையும் இந்நூல் எடுத்துரைக்கிறது..தொடர்ந்து கவிதை நாடகங்களின் கதைப்பின்னல் குறித்து இவ்வாய்வு அமைகிறது..காலநிரல்படி நிகழ்ச்சிகளை ஓழுங்குபடுத்தியிருப்பதைக் 'கதை' என்று நாம் கதைக்கு இலக்கணம் கூறுகின்றோம். கதைப்பின்னலும் கதைநிகழ்ச்சிகள்தாம். ஆனால் கதைப்பின்னலுக்கு அழுத்தம் 'காரணத்தின்மீது' அமைகிறது. "அரசன் இறந்தான், பிறகு அரசி இறந்தாள்", இது கதை.